Diari Oficial de la Generalitat Valenciana


Sumari del DOGV 5852, del 18-09-2008 (2008/10105)

RESOLUCIÓ de 15 de juliol de 2008, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució de la nova subestació transformadora de 132/66 kV, denominada ST El Serrallo, al terme municipal de Castelló de la Plana. Expedient ATASCT/2007/142/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5852

Data del DOGV
:   18-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10051


Data del document
:   15-07-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * empresa privada
    * subministrament d'energia elèctrica

RESOLUCIÓ de 15 de juliol de 2008, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució de la nova subestació transformadora de 132/66 kV, denominada ST El Serrallo, al terme municipal de Castelló de la Plana. Expedient ATASCT/2007/142/12. [2008/10978]  
Vista la sol·licitud presentada per Iberdrola Distribución Eléctrica, SAU, amb domicili als efectes de notificacions a 28419, Madrid, av. Manoteras, núm. 20, Edifici C, en data 4 de juliol de 2007, davant del Servici Territorial d'Energia de Castelló, perquè se li concedisca l'autorització administrativa i l'aprovació del projecte d'execució de la nova subestació transformadora de 132/66 kV, denominada ST El Serrallo, ubicada al polígon 63, parcel·la 55, al terme municipal de Castelló de la Plana, província de Castelló. (ATASCT/2007/142/46).  
S'adjunta el projecte d'execució de l'esmentada instal·lació firmat per tècnic competent i visat pel col·legi oficial corresponent en data 1 de juny de 2007.  
Vist que es va publicar l'anunci corresponent a la informació pública de la sol·licitud d'autorització administrativa del projecte, prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en el Decret 162/90, de 15 d'octubre, sobre impacte ambiental, en el Diari Oficial de la Comunitat Valenciana del dia 11 d'octubre de 2007 i en el Butlletí Oficial de la Província de Castelló de 25 d'octubre de 2007.   
No figura en l'expedient presentació d'al·legacions a la petició efectuada.  
Vist que de conformitat amb el que establix el citat Reial Decret 1955/2000, es va remetre a l'Ajuntament de Castelló de la Plana, separata del projecte de la instal·lació, als efectes d'establir les oportunes condicions tècniques. De la mateixa forma, es va sol·licitar d'acord amb el que preveu l'article 75 de la Llei 16/2003, informe sobre l'adaptació del projecte al planejament urbanístic que siga d'aplicació.  
El referit Ajuntament va contestar i va manifestar que la instal·lació sol·licitada no interferix els plans d'ordenació urbana.  
Vist l'informe tècnic favorable de 27 d'agost de 2007, emés pel Servici Territorial d'Energia de Castelló.  
Atés que amb data 3 de juny de 2008, la directora general de Gestió del Medi Natural, de la Conselleria de Medi Ambient, Aigua, Urbanisme i Habitatge, va dictar Declaració d'Impacte Ambiental i va estimar favorable, només als efectes ambientals el projecte de subestació transformadora denominada ST El Serrallo, al polígon industrial El Serrallo del municipi de Castelló, segons el que preveu el projecte, l'Estudi d'Impacte Ambiental i la resta de documentació que es troba en l'expedient i amb les condicions que s'arrepleguen en la part dispositiva d'esta resolució.  
Atés que d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que d'acord amb el projecte presentat, la finalitat de la instal·lació és escometre l'ampliació de les instal·lacions de distribució existents en la zona, per a donar resposta a les demandes de potència, fonamentalment industrials, i a fi de descarregar les instal·lacions elèctriques actuals i millorar la qualitat de subministrament als usuaris.  
Atés que el títol VII de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient, així com el que establix l'apartat segon de la disposició transitòria segona de la Llei 17/2007, de 4 de juliol.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a la nova subestació transformadora de 132/66 kV, denominada ST El Serrallo, ubicada al polígon industrial El Serrallo, s/núm., Carretera N-225 del Grau a Almassora, polígon 63, parcel·la 55 en el Grau de Castelló, terme municipal de Castelló de la Plana, província de Castelló i les característiques principals del qual són:  
- Sistema elèctric de 132 kV:   
Una posició de línia-transformador, equipada amb: un transformador de tensió; tres autovàlvules-parallamps de protecció de línia; tres terminals per a cable sec de 132 kV; una cel·la híbrida 132 kV tipus Pass; i tres autovàlvules-parallamps de protecció de transformador.  
- Sistema elèctric de 66 kV:   
Una posició de línia-transformador, equipada amb: un transformador de tensió; tres autovàlvules-parallamps de protecció de línia; un seccionador trifàsic amb presa de terra; tres transformadors d'intensitat; un interruptor automàtic trifàsic i tres autovàlvules-parallamps de protecció de transformador.  
- Un transformador de potència 220-132/66kV de 80/100 MVA de potència.  
- Pressupost: 3.111.540,60 euros.  
Segon  
Aprovar el projecte d'execució per a la nova subestació citada en el punt primer d'esta resolució, firmat per tècnic competent i visat pel col·legi oficial corresponent en data 1 de juny de 2007.  
Esta resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions, i en particular amb el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En qualsevol cas, Iberdrola Distribución Eléctrica, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos comptadors a partir de la notificació d'esta resolució. No obstant això, amb anterioritat a la finalització d'este termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
6. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
7. Condicions d'orde mediambiental establides en la Declaració d'Impacte Ambiental de 3 de juny de 2008:  
a) Respecte a les emissions de camps electromagnètics derivades del funcionament de la ST, caldrà ajustar-se, si és el cas, a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny, que recomana que es mantinguen per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic.   
b) En el cas que apareguen restes històriques, arqueològics o paleontològics durant el desenvolupament de les obres, se suspendran els treballs, es delimitarà el perímetre d'afectació de la troballa i es notificarà immediatament a la Conselleria de Cultura.  
c) Les accions incloses en el Programa de Vigilància Ambiental hauran de documentar-se, als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
d) D'acord amb l'article 4 del XGB 7291/1986, de 28 de juny, modificat per la Llei 9/2006, de 28 d'abril, i incorporat en l'article 14 del RDL 1/2008, d'11 de gener, el promotor haurà de comunicar a l'òrgan ambiental (per escrit), amb suficient antelació, la data de començament de l'execució del projecte.  
e) Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si procedix, l'aplicació de noves mesures correctores.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 15 de juliol de 2008.- El director general d'Energia: Antonio Cejalvo Lapeña.